姚孟昱

姚孟昱 ， 字幹甫 ， 號近野 ， 直隸太平府繁昌縣三山鎮人 ， 明朝政治人物 。 幼負俊才 ， 爲諸生代巡 ， 觀風甚賞識 ， 稱其有伊晉江風味 。 萬曆十六年戊子科鄉試舉人 ， 十七年 （ 1589年 ） 己丑科聯捷進士 ， 授行人 ， 尋遷兵部武選司主事 ， 歷員外 、 郎中 ， 官至陝西按察司僉事兼布政司參政 。 孟昱爲人磊落不羈 ， 林下時與裏族交歡 ， 社鼓村醪集以貴介無驕色 。 居家喜操作 ， 升垣築版之細間 ， 身任之 。 兄舉人姚孟景持身嚴毅 ， 嚬笑不假 ， 故人之德孟昱者益多 。 卒之日 ， 鄉鄰環而泣者無算 ， 論者謂其得柳下惠之和 - { 雲 } - 。 兄姚孟景 ， 字信甫 ， 一字體信 ， 號荊野 ， 明萬曆十年壬午 （ 1582年 ） 舉人 。 歷任青城知縣 、 保德知州 。 與乃弟姚孟昱 ， 時人謂之 “ 崑玉聯芳 ” 。